అక్కపెల్లి రాజరాజేశ్వరస్వామి దేవాలయం

అక్కపెల్లి రాజరాజేశ్వరస్వామి దేవాలయం తెలంగాణ రాష్ట్రం, జగిత్యాల జిల్లా, ధర్మపురి మండలంలో ఉన్న ఆలయం. సా.శ. 15వ శతాబ్దంలో అక్కపెల్లి అనే వ్యక్తి ఈ ఆలయాన్ని నిర్మించడంతో, ఆయన పేరుమీద అక్కపెల్లి రాజరాజేశ్వరస్వామి దేవాలయంగా పిలువబడుతుంది.
 చరిత్ర 
ధర్మపురి క్షేత్రానికి సుమారు 2 కిలోమీటర్ల దూరంలో దట్టమైన అడవి ఉండేది. ఆ సమయంలో శ్రీరామభద్రస్వామి ఈ ప్రాంతానికి వచ్చి అక్కడి గ్రామస్తులకు తాత్కాలికంగా విడిదిని ఏర్పాటుచేశాడనీ, ఇక్కడ స్థిరపడిన బ్రాహ్మణులు ఆయన కోరికమేరకు రాజరాజేశ్వరస్వామి ఆలయాన్ని నిర్మించినట్లు ఆలయ సమీపంలో బావిలో దొరికిన శాసనం ద్వారా తెలిసిందని చరిత్రకారులు చెబుతున్నారు.

సా.శ. 15వ శతాబ్దంలో అక్కపెల్లి అనే దాత ఈ ఆలయాన్ని పునర్నిర్మించాడు. కొంతకాలం తరువాత శివలింగం (సాలగ్రామ) రూపంలోని రాజరాజేశ్వరస్వామిని ప్రతిష్ఠించారు.

 ఉత్సవాలు 
 శివరాత్రి 
మహాశివరాత్రి సందర్భంగా ఉదయం రుద్రాభిషేకాలు, సాయంత్రం 6 గంటలకు గోధూళి సుముహూర్తంలో స్వామివారికి కల్యాణోత్సవం, మరుసటిరోజు రథోత్సవం, అన్నపూజా కార్యక్రమాలు నిర్వహించబడుతాయి. ఈ ఉత్సవాలకు ఉమ్మడి కరీంనగర్‌, ఆదిలాబాద్‌ జిల్లాల నుంచి ఎడ్లబండ్లు, ఇతర వాహనాల్లో భక్తులు వస్తారు.

 మూలాలు 

వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:తెలంగాణ దేవాలయాలు
వర్గం:శివాలయాలు
వర్గం:పర్యాటక ప్రదేశాలు
వర్గం:హిందూ దేవాలయాలు